AIŠKINAMASIS RAŠTAS

Dėl savivaldybės nekilnojamojo turto perdavimo pagal panaudos sutartį

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija gavo viešosios įstaigos universalus daugiafunkcio centro „Kaimynystės namai“ (toliau – Įstaiga) 2018 m. balandžio 30 d. raštą Nr. S-16, kuriuo prašoma perduoti pastatą – mokyklą, esantį Molėtų r. sav., Balninkų mstl., Gedimino g. 12. Uždarius mokyklą pastatas nenaudojamas. Prašyme nurodyta, kad pastatas reikalingas savarankiškajai savivaldybės funkcijai - socialinių paslaugų planavimo ir teikimo - įgyvendinti. Įstaiga įsipareigoja perduotą turtą prižiūrėti, atlikti turto einamąjį ir kapitalinį remontus. Pridedamas raštas.

Prašomą perduoti Savivaldybės nekilnojamąjį turtą šiuo metu patikėjimo teise valdo Molėtų rajono savivaldybės administracija. Molėtų rajono savivaldybės administracijos direktoriaus 2018 m. gegužės 17 d. įsakymu Nr. B6-375 „Dėl Molėtų rajono savivaldybės turto pripažinimo nereikalingu savivaldybės funkcijoms vykdyti“ turtas pripažintas nereikalingu savivaldybės funkcijoms vykdyti ir siūloma jį perduoti pagal panaudos sutartį.

Parengto sprendimo projekto tikslas – perduoti Įstaigai Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą pagal turto panaudos sutartį.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3, 12 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktas, 3, 4 dalys, 27 straipsnio 1 dalies 2 punktas;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (Molėtų rajono savivaldybės tarybos 2017 m. liepos 27 d. sprendimo Nr. B1-135 redakcija) 4.2, 6.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perduotas turtas bus naudojamas savarankiškosios savivaldybės funkcijos - socialinių paslaugų planavimo ir teikimo - įgyvendinimui.

Neigiamų pasekmių nenumatoma.

**4. Priemonės sprendimui įgyvendinti**

Bus parengta ir pasirašyta turto panaudos sutartis bei turto perdavimo ir priėmimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.